Kelantan

Kelantan — Malayziyanın ştatlarından biri. Ştatın inzibati mərkəzi Kota Barudur.

Kelantan Malayziya yarımadasının şimal-şərqində yerləşir. Ştat şimaldan Tailandın Narathovat əyaləti, cənub-şərqdən Trenqanu , qərbədn Perak, cənubdan Pahanq ştatı ilə həmsərhəddir. Kelantan  ştatının şimal-şərqində Cənubi Çin dənizi yerləşir.

Kelantan Malayziyada çoxlu arxeoloji kəşflər yeri kimi tanınır. Bu ştata həmçinin ibtidai aborigenlərin yaşayış məskəni də daxildir. Kelantanın əsasən kənd həyat tərzi və nisbətən kənarda qalmasına görə yarımadanın digər ştatlarında olan Malay mədəniyyətindən fərqli cəhətləri var. Bu fərqliliklər özünü mətbəx, incəsənət, və xüsusi olaraq dildə büruzə verir.

İqtisadiyyat 
Kelantan düyü, kauçuk və tütünün üstünlük təşkil etdiyi aqrar iqtisadiyyata malikdir. 96 km-lik sahil xətti boyu balıqçılıq mühüm iqtisadi fəaliyyətə daxildir. Batika, ağacoyma və sonqket kimi sənətkarlıq istehsalı sahələri də mövcuddur. Son illər turizm,  xüsusilə dəniz adalarının əhəmiyyətini artırıb. Ştatda bir neçə nüfuzlu mehmanxana tikilib və müasir ticarət mərkəzləri açılıb.

Kelantan rəsmi pul vahidi kimi qızıl dinar və gümüş dirhəmi təqdim edən ilk ştat olub.

Turizm 
Kelantanda məşhur turizm yerləri arasında aşağıdakılar mühüm yer tutur:
Xədicə bazarı – Məhəmməd Peyğəmbərin həyat yoldaşının şərəfinə adlandırılmış bazar. 
Qununq Stong Dövlət Parkı – Malayziyada ən hündür şəlalələrdən birinin – yeddi səviyyəli Jevalanq şəlaləsinin yerləşdiyi yer.
Pantai Bisikan Bayu (Mehin pıçıltısı çimərliyi)– Çimərlikdə zəif meh əsdiyinə görə yerli sakinlər deyirlər ki, bu səs  sakitləşdirici pıçıltı kimi səslənir.
Sənətkarlıq kəndi və Sənət muzeyi - Burada naxış çəkmə, sonqket toxuma, batika , gümüş işi və ağacoymaya kimi Kelantan sənətkarlığının bir çox gözəl nümunələri saxlanılır.

 İstinadlar 


 Xarici keçidlər 
 Kelantan ştatının rəsmi saytı 
 Kelantan Online - E-Kommersiya & Turizm Portalı 
 Virtual Malayziya - Kelantan  
 Malayziyada Turizm – Kelantan 


Kateqoriya:Malayziyanın ştatları